เวลาจะมีกิจกรรมกับภรรยา อวัยวะเพศไม่แข็ง(ตอนที่จะสอดใส่) อารมณ์ความต้องการมีพร้อม เปนมาสองปีแล้ว ตัวผมเป็นเบาหวาน ไขมันเกิน ความดัน หัวใจโต และเคยผ่าตัดเส้นเลือดตีบมาประมาณ5ปีแล้ว จะรักษาอย่างไรดีครับ มีวิธีอะไรบ้างครับ
สวัสดีค่ะ การที่อวัยวะเพศไม่แข็งตัวนั้น จากประวัติที่ให้มา นึกถึงว่าอาจจะเป็นสาเหตุทางกายเช่นความผิดปกติของหลอดเลือดได้ อีกทั้งถ้ามีทั้งเบาหวาน ไขมัน ความดัน หลอดเลือดทั่วๆร่างกายอาจทำงานได้ไม่เป็นปกติ ส่งผลให้เกิดความผิดปกติในการแข็งตัวของอวัยวะเพศได้เช่นกัน สาเหตุอื่นๆเช่น การได้รับบาดเจ็บโดยตรงที่อุ้งเชิงกราน หรือโรคที่ทำลายระบบประสาทโดยตรง หรือเป็นสาเหตุทางจิตใจเช่นความเบื่อหน่ายการมีเพศสัมพันธ์ ความตื่นเต้น ความกังวล การมีภาวะซึมเศร้า เป็นต้นเบื้องต้นแนะนำการปรับทัศนคติทางเพศ เปิดใจพูดคุยกับภรรยา ให้ทราบว่าเรามีปัญหาอะไร และไปพบแพทย์เพื่อหาสาเหตุทางกายที่น่าจะมีอยู่ต่อไป ยังไม่ซื้อยาปรับฮอร์โมนหรือยาที่กระตุ้นการแข็งตัวของอวัยวะเพศมาใช้เอง เพราะมีอันตรายต่อระบบหลอดเลือดมากขึ้นได้